Idriss Déby

Idriss Déby (伊德里斯·代比) 
Mntucing hngkawas 1952 idas 6 jiyax 18 ka Idriss Déby ga, empklaw ka hiya.

Bukung klwaan Chad ta sayang o kiya ka Idriss Déby, pnaah hngkawas 1990 idas 12 jiyax 2 pnrajing kmlawa klwaan.

 Kndusan（生平） 
Idriss Déby Itno pa risaw Nngalan kari tnualang Chad. Wada mnhdu muyas lxanan kyoiku daw, musa  France muyas da. Kngkawas 1976 cida tnrinah miyah Chad daw, kiya ka ngalan mpqpah Heytay mi Seyhu qnlhangan dha. 

Idriss Déby Itno tyhuy brah Soto Chad  Hussein Habré u niqan qnbsyaqan 1 kndusanka qnnriqu dha, ddha dha cuxan u mniq Chad Qnlhangan Cyeyhwan Cngsey u dangi mnsupu mccbu han, wada pspoxan mpdudul pspaun seyhu Malum ka Kwohu Chad Tombabaye daw, Qnlhangan Cyeyhwang Cnseyng u mniq pspaux mccbu mccbu Malum muda cmiyuk dmayaw, bukuy daw wada mkrhak ka seyhu mi knkana qnlhangan u wada mrrudu balay ka cida, heytay Libyan ka miyah tumal mi smatang knrmux mangal Chad, kngkawas 1982  Idriss Déby Itno ka phyuwan Congsring heytay wada muri bay qlhangan ka Tuhunac, bukuy daw Amirika mi France ddha qnlhangan ka miyah dmkuh dmayaw, kiya daw mniq kngkawas 1987 wada lwaqan ka hwytay Libyan. 

Kngkawas 1990 idas 11, Idriss Déby Itno u wada dmudul cyus cngpyeyn kiya mi muda phiyu Umalu Qnlhangan Dmuwi Bawa Undo Tang ka umluk biyax seyhu, kiya u so kawas daw idas 3 diyax 4 cida hiya nanaq ka muda phiyu Soto hiya nanaq. Kngkawas 1996 cida mwaya muda seyngkyo mi mbiyax mangal Soto, kngkawas 2001 u mntxal seyngkyo mbiyax mangal Soto dungan. Kngkawas 2006 daw tumn3 lmutuc seyngkyo mbiyax mangal Soto, binaw alaw 1 knkawas brah cida spuda Kongto snburah keyngpo plixun ka iyax diyax qpahun Soto kiya ka wada pprngawan balay. Kngkawas 2011, kngkawas 2016年, kngkawas 2021 u ida wada krinah bay mbiyax mangal Soto seyngkyo mi lmutuc qpahun Soto. 

 Kndusan niya（個人生活） 
Idriss Déby pa mniq kngkawas 2006 idas 1 cida, hangan niya u wada niya malan 1 ji “Itno” ka hangan niya. 

Idriss Déby Itno pa hbaraw qridin niya, dhuq kngkawas 2018 cida u niqan 4 qridinniya——Zina Wazouna Ahmed Idriss、Hadja Halimé、Hinda Déby Itno (kngkawas 2005 msturung) mi Amani Musa Hila (kngkawas 2012 msturung). Singbung hokoku BBC ka snrnu quri tu5 qridin niya, hangan niya u Ali Buwey. Idriss Déby Itno pa hmrinas 10 ka laqi niya. 

Kngkawas 2007 idas 7 diyax 2 cida, laqi Idriss Déby Itno Brahim u wada sndalan mnhuqil mniq msdalih Paris sapah na kcka trduwan rulu, 27 balay knkawas niya. 

Poda kari pnklan ptas ndanan keyngsa, hiya u ya bay wada dan cqiral mbhuway qbulic qqiya pphmuk puniq. Keysacu France u dmudul miying pnhuqil hiya. Kngkawas 2011 idas 7, ang niyi u 4 hiyi snaw alaw “Upmluk Pila Phuqil Sediq, cumi   mnsung phuqil sediq”, wada dan pswau niqan snpngan diyax pnchuwan 5 knkawas dhuq 13 knkawas. 

 Mhuqil mnccbu（戰死） 
Kngkawas 2021 idas 4 diyax 11, Idriss Déby Itno u mniq kcka kngkawas 2021 Chad Soto Seyngkyo cida u wada 79.3% mnangal hyo ryu, tumn6 mbiyax mangal qpahun Soto; kiya u, ndanan niyi u kasi kbbur ka Chad Tudaya Mpspaunx Seyhu. 

Kngkawas 2021 idas 4 diyax 20, heytay Chad ka pkla kari Idriss Déby Itno pa mniq burah diyax uyax qpahun tu2 diyax musa mita Tudaya Knciyuk Seyhu cida wada mangal beyhing bay luqah mi wada mrdang da, 68 knkawas ka kndusan niya. Bukuy daw, laqi niya, heytay Chad Sawcyang Mohammed Yidelisi Déby ka prading rmirih qpahun Qnlhangan Weynso. 

 Pnyahan pnatas (參考資料) 
 List of current heads of state and government

Snakun:Truku